作者:無名氏
標題:十探子大鬧延安府・雙調/新水令
內容:為臣盡節整綱常，報君恩敬於事上。漢廷汲黯忠，唐室魏徵良。見如今千載名揚，萬古流芳，史記談揚，一個個凌煙閣畫影象。(雲)左右衙門首覷者，看有甚麼人來。(張千雲)理會的。(葛監軍上，雲)某乃葛懷愍是也。統領三軍，到於延安府。不放三軍，寸箭不許帶進城去，三軍都在城外紮營，我親自見李圭去來。可早到門首也。張千報復去，道有葛監軍在於門首。(張千雲)理會的。喏！報的大人得知，有葛監軍來了也。(正末雲)他不自過來，著我接待他去？(張千雲)俺大人說來，你不自過去，待教俺大人接待你？(葛監軍雲)此人這等權重，我試看者。原來有勢劍金牌在此。葛懷愍也，你可不來麼！我自過去有說話。好難請喚也，李圭！(正末雲)好無禮也，葛懷愍！(葛監軍雲)你怎敢屈勘平人？(正末雲)你怎敢擅離汛地？(葛監軍跪科)(正末雲)我身居臺省，執掌提刑；你不遵號令，私離邊庭。我問你波。(唱)。